José María Blanco White

José María Blanco White (Jaiotza-izena: José María Blanco Crespo; Sevilla, 1775eko uztailaren 11 - Liverpool, 1841eko maiatzaren 20a) espainiar idazlea izan zen. Apaiz ordenaturik, Cadiz eta Sevillan lan egin zuen. 1810ean Ingalaterrara joan zen, eta anglikanismora aldatu zen. Deitura aldatu zuen, eta Hego Ameriketako herrien askatasunaren alde idazten hasi zen El español agerkarian. Ingelesez eta gaztelaniaz idatzi zuen. Guztiz interesgarria da Blanco Whiteren Letters from Spain (1822, Gutunak Espainiatik), garaiko Espainiaz egiten duen kritikagatik. Haren lanik ospetsuena Mysterious night (Misteriozko gaua) sonetoa da, ingeles literaturako poesiarik onenetan sailkatu dena.

Erreferentziak 

Sevillarrak
Espainiako idazleak
Espainiako protestanteak
Espainiako abolizionistak
Apaiz sekularizatuak
Espainiako apaiz katolikoak
XVIII. mendeko Espainiako idazleak
XIX. mendeko Espainiako idazleak
Oxford Unibertsitateko ikasleak